**Алмалы ауданы**

**КМҚК №132 бөбекжай-балабақшасы**

 **Ашық оқу қызметі:**

 **«Көңілді дыбыстар»**

**Мектепалды даярлық «Күншуақ» тобы**

**Тәрбиеші: Жәнәбілова Ү.А.**

**ҚМҚК №132 бөбекжай-балабақшасының мектепалды даярлық**

**«Күншуақ» тобының ұйымдастырылған ашық оқу қызметінің жоспары**

**2019-2020 оқу жылы**

**Білім беру саласы:** «Қатынас»

**Оқу қызметі:** «Сауат ашу негіздері»

**Тақырыбы: «**Көңілді дыбыстар»

**Мақсаты:** Балаларды әріптермен таныстыру, сөзге дыбыстық талдау жасай білу, буын туралы түсініктерін кеңейту. Балалардың ойлау қабілетін, қиялын дамыту. Балаларды шыдамдылыққа, әдептілікке, ұқыптылыққа тәрбиелеу.

**Көрнекілігі:** Үлгі суреттер, әріптер, текшелер, әліппе, ыдыс, үлестірмелі материалдар, видео, слайд, ACTIVInspire.

**Әдіс-тәсілдері:** : көрсету, түсіндіру, әңгімелеу, сұрақ - жауап, қорытындылау.

**Билингвальді компонент:** алма-яблока, ана-мама, әке-папа, бала-ребенка, доп-мяч, қарындаш-карандаш, мысық-кошка, сағат-часы.

**Барысы:**

**Шаттық шеңбері:**

Балалар бүгінгі оқу қызметіміз өте ерекше, бізге қонақтар келіп отыр. Келген қонақтар осы күнге дейін не үйренгенімізді көргілері келеді. Сондықтан оқу қызметіне деген ынтамызды көтерейік.

- Балалар қазір қай мезгіл?
- Қыс мезгілі.
- Қыс мезгілінде неше ай бар? Қазір қай айы?
- Қыс мезгілінде 3 ай бар (желтоқсан, қаңтар, ақпан). Қазір қаңтар айы.
- Қыс мезгілінде ауа райы қандай болады?
- Күн суық болып, балалар жылы киінеді. Қар жауады, аққала жасаймыз.

-Бір аптада неше күн бар? (7)

-Бүгін аптаның қай күні? (Сәрсенбі)

- Жарайсыңдар балалар! өте жақсы.

**(балалармен амандасу әуен арқылы)**

Балалар, мен сендерге әріптерді қайталау үшін «Дыбыстар болған екен» деген ертегіні айтып беремін.

**Кіріспе:**

Баяғыда бір үйшікте көп дыбыстар өмір сүріпті. Ол үйшік кәдімгі аузымыздың іші.

Қане ауыздарыңызды ашып көрсетіңдерші? Осы үйшіктің екі бірдей есігі бар екен, ол кәдімгі ерніміз. Есік бекем болу үшін сүйек есіктер қойыпты. Ол біздің тісіміз.

Бәрі жақсы болар еді, бірақ осы үйшіктің ішінде дыбыстардың кіріп шығуын басқарып отырған ашулы айдаһар кіріп алыпты.

Ол біздің тіліміз. Қәне бәріміз тілімізді көрсетейікші.

Тіл кейбір дыбыстарды емін – еркін өткізеді және олар үстіне қызыл киім киіп алыпты. Ал басқа дыбыстардың жолына кедергілер қойып, есікті жауып тастады.

Олар емін – еркін шыға алмайды. Сондықтан көк көйлек киіпті. Сондықтан олар шырылдауға, ысқыруға, пысылдауға, қырылдап дірілдеуге мәжбүр болыпты.

**Негізгі кезең:**

**Таңғажайып сәт:** (топқа қонақ келеді.)

**Әліппе:**

Армысыздар жас достар!

Армысыздар қонақтар!

Болашаққа жол бастар,

Әліппең келді ортаға.

Білім деген ғылымның

Әліппесін меңгерген

Келешегі қазақтың,

Басталады сендерден.

Жақсы білім көрімдік,

Болсын сізге халайық.

Не үйрендік не білдік? Сәлеметсіңдер ме, балалар! Бұл Мектепалды даярлық «Қүншуақ» тобы ма? Мен өте қызықты әріптер әлемінен келдім. Мен әріптер әлемінің ханшайымы Әліппе боламын. Сендерге өз әлемім жайлы айтып берейін.

Әлдеқандай патшалықта ғана емес, әлдеқандай мемлекетте емес, тура өзімнің ішімде дыбыстар тұрып жатыр. Ал олардың үйі, міне, қандай әдемі! (ашып көрсетеді). Жаңа менің әлемім туралы сендерге апайларың айтып берді.

**1-Тапсырма:** «Мен айтайыншы» деген сендерге тапсырма беремін. Балалар мен қазір ауада кез келген әріпті жазам, ал сендер қандай әріп екенін айтасыңдар.

(ауада бірнеше әріптерді жазады. Балалар қандай әріп екенін табуы керек.)

Енді мен кез келген дыбысты атаймын, дауысты дыбысты атаған кезде, сендер қол шапалақтайсыңдар, егер дауыссыз дыбысты атасам аяқпен тарсылдатасыңдар.

**Тәрбиеші:** Әліппедегі барлық әріптерді білу үшін сендерге видео көрсеткім келеді. Соны тамашалаңдар.

(Әліппе туралы видео көрсетіледі)

**Тәрбиеші:** Балалар осы әріптер жайлы толық білуіміз үшін біз ортаға әріптерді шақырайық:

**Кәусар:**

Қане ортаға салайық!

Альфавитті біліңдер
Онда қалып жүйе бар.
Біздің қазақ тілінде,
42 әріп бар.
**Айше:**

А дегенім – атаң,

Ақ тілекті батаң,

Ақыл сөзін тыңдап,

Ардақтай біл, ботам!

**Санжар:**

Ә дегенім – әжең,

Әлдилеген анаң,

Әлпештеген әкең,

Әспеттей біл, балам!

**Бану:**

Б дегенім – білім,

Білім – жарық күнің,

Ашып берер саған,

Бар әлемнің сырын!

**Әліппе:**
Альфавиттің А тұрады басында,
Әрқашанда Ә тұрады қасында.
Байқадың ба, Б тұрады үшінші,
Ал осының сыры неде, түсінші?

А деген ол- аналар ғой ардақты,

Ә деген ол- әкелер ғой салмақты.

Б деген ол- балалар ғой әдемі,

Біздің елде үшеуі де кәделі.
Алшақ кетпей сондықтан да расында,

Тұрады олар, алфавиттің басында.

**2-Тапсырма:** Балалар осы әріптерді сендер жаза аласыңдар ма? Олай болса, біз осы әріптерді жазып көрейік. Үстел үстінде тұрған ыдыстарды алайық.

**Сергіту сәті:** «Көңілді күн»

**4-Тапсырма:** Балаларға экраннан сурет көрсетіледі. Балалар сол суреттерге дыбыстық талдау жасап, айтады.

**Тілдік жаттығу.**

-Балалар бүгін мен сендерге керемет бір қызықты әңгіме айтып берігім келіп отыр.

-Күлшат күнде ешкісіне шөп, су беріп қамқорлық жасап жүреді. Бір күні ешкісі тоғайда жүрген малға қосылып кетті. Күлшат ешкісін іздеп тоғайға келеді. Бір кезде қатты жел соқты.

Жел соққанда қандай дыбыс шығады?

-У-У-У-У-У-У-У

Желдің әсерінен ағаштар жапырағы шулайды. Қандай дыбыс естіледі?

-Ш-Ш-Ш-Ш-Ш-Ш

Тоғай ішінде жүру өте қиын болады.Масада ызыңдап, мазасын алады.Маса қандай дыбыс шығарады?

-З-З-З-З-З-З

Күлшаттың қасына еріп келе жатқан Ақтөстің ырылдаған дыбысы естіліді.Ит қандай дыбыс шығарады?

-Р-Р-Р-Р-Р-Р

Күлшат айналасына қарады. Шөп арасында басын көтеріп Ақтөске айбат шегіп тұрған жыланды байқайды. Жылан қандай дыбыс шығарды?

-С-С-С-С-С-С

Жыланды көрген Күлшат қорыққанынан өсіп тұрған ағаш артына тығылады. Сол кезде ешкінің дыбысын құлағы шалып қалады. Күлшат ешкісін шақырады.

-Шөре-шөре, шөре-шөре.

-Ия!

 Кәне, балалар, ешкіне шақыруға көмектесейікші.(Ешкі: Мә-мә)

Қуанған Күлшат ешкісін айдап үйіне қайтады.Балалар сендерге әңгіме ұнайды ма?

Балалар жауаптары.

Енді балалар біз әр түрлі дыбыстар естідік.Кім қайталап айтып береді?

**5-Тапсырма:** балалар осы әріптерді қаншалықты білетіңдерінді білу үшін мен сендерге тест тапсырмасын беремін. Сол тестке қалай жауап беретіндеріңді көреміз.

**Дидактикалық ойын:** «Кім жылдам?»

**Шарты:** Балаларға әріптер беріледі. Балалар сол әріптерден басталатын суреттерді тауып жабыстыруы керек.

**Қорытынды**: Балалар бүгін біз қандай әріптерді еске түсірдік? Қандай тапсырмалар өттік?

**Ұйымдастырылған ашық оқу қызметін толтырған тәрбиеші: Жәнәбілова Ү.А.**